《北堂》
宋代·苏辙

吾庐虽不华，粗有南北堂。
通廊开十窗，爽气来四方。
风长日气远，六月有余凉。
儿女避不居，留此奉爷娘。
爷娘发如丝，不耐寒暑伤。
单衣蕉葛轻，软饭菘芥香。
无客恣卧起，有客罗壼觞。
今年得风痹，摩膏沃椒汤。
念终舍此去，故山松柏苍。
此地亦何为，岁时但烝尝。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。